Στάσεις και Απόψεις των Δενδροκαλλιεργητών της Μελίκης Ημαθίας ως προς την πρακτική της Συγκαλλιέργειας
Creators: name: Βέντα, Χρυσούλα Νικολάου
Publisher: name: Aristotle University of Thessaloniki
Year: 2023
Subjects: Συγκαλλιέργεια
Οικονομική και Οικολογική Ανάπτυξη
Επισιτιστική κρίση
Intercropping system
Economic and ecological development
Food insecurity

description: Η μετάβαση σε μια πράσινη οικονομία στην Ευρώπη, περιλαμβάνει κάποιες στρατηγικές οικονομικής αποδοτικότητας, με στόχο την ευζωία και την οικονομική ευημερία των ανθρώπων. Η σύγχρονη γεωργία, έρχεται να αντιμετωπίσει τρέχουσες προκλήσεις όπως η κλιματική αλλαγή, η πληθυσμιακή αύξηση, η έλλειψη πόρων, η επισιτιστική ασφάλεια κ.λπ. Η συγκαλλιέργεια αποτελεί μια οικονομική και οικολογική εναλλακτική λύση, πλήρως συμβατή με τη σύγχρονη γεωργία, καθώς προσφέρει αύξηση της αποδοτικότητας της χρήσης γης, καλύτερη αντιμετώπιση απειλών όπως ζιζάνια, παράσιτα και ασθένειες, βελτιωμένη δομή του εδάφους, και καλύτερη απορρόφηση νερού και θρεπτικών συστατικών. Στην παρούσα έρευνα, διερευνήθηκαν οι στάσεις και οι απόψεις των δενδροκαλλιεργητών της Μελίκης Ημαθίας ως προς την γεωργική πρακτική της συγκαλλιέργειας. Πραγματοποιήθηκε ποσοτική έρευνα σε τυχαίο δείγμα το οποίο συμπλήρωσε ερωτηματολόγιο της έρευνας. Το πρώτο μέρος του ερωτηματολογίου, περιλάμβανε δημογραφικά στοιχεία των δενδροκαλλιεργητών και το δεύτερο μέρος περιλάμβανε ερωτήσεις σχετικά με το είδος ή είδη της καλλιέργειας που διατηρούν στην εκμετάλλευση τους. Επίσης, αν εφαρμόζουν συγκαλλιέργεια ανάμεσα στις δενδροφυτείες τους, αν έχουν γνώσεις πάνω σε θέματα συγκαλλιέργειας και ποιες είναι οι απόψεις τους σε αυτά. Επιπλέον, ρωτήθηκαν αν έχουν παρακολουθήσει κάποια προγράμματα κατάρτισης σχετικά με την γεωργική αυτή πρακτική και ποιες είναι οι εντυπώσεις τους από αυτά. Τέλος διερευνήθηκε αν κάτω από συγκεκριμένες προϋποθέσεις θα εφάρμοζαν συγκαλλιέργεια στην εκμετάλλευση τους μελλοντικά.
description: The transition to a green economy in Europe includes some economic efficiency strategies, aimed at people's well-being and economic development. Modern agriculture is facing current challenges, such as climate change, population growth, lack of resources, food insecurity, etc. Intercropping is an economic and ecological alternative solution, fully compatible with modern agriculture, as it offers increased land use efficiency, better response to threats such as weeds, pests and diseases, improved soil structure, and better absorption of water and nutrients. The present research investigates the attitude and opinion of the tree farmers of Meliki Imathias regarding the agricultural practice of intercropping. Quantitative research was carried out on a random sample which was asked to respond to the questionnaire used. In the first part of the survey, questions were first answered regarding the demographics of the respondents and the second part included questions about the type of their exploitation. Moreover, it is investigated if they apply the intercropping system at their field, if they have knowledge on this practice and what are their views about it. Furthermore, it is investigated if respondents have attended any training program and what are their impressions of it and finally under what specific conditions they would apply intercropping system in their farm on the future.